Αγαπητοί γονείς,

Θέτουμε υπόψη σας τον σύνδεσμο <https://bit.ly/3dBMGNf> στον οποίο βρίσκεται αναρτημένο Δελτίο Τύπου του Υπουργείου Παιδείας σχετικά με την υποβολή Αίτησης για συμμετοχή εκ νέου στις Πανελλαδικές Εξετάσεις όσων αποφοίτων το επιθυμούν.

Οι απόφοιτοι μπορούν να υποβάλουν την Αίτηση συμμετοχής είτε στο Λύκειο από το οποίο αποφοίτησαν (οπότε θα εξεταστούν στο ίδιο εξεταστικό κέντρο με τους μαθητές του Λυκείου που φοιτούν φέτος στη Γ΄ τάξη), είτε στο πλησιέστερο στην κατοικία τους Λύκειο. Κατάλογο με τα Λύκεια της χώρας μας και τα στοιχεία επικοινωνίας μπορείτε να βρείτε στον σύνδεσμο <https://www.minedu.gov.gr/publications/docs2020/Lykeia2019-2020.xlsx>.

Όσοι/όσες απόφοιτοι επιθυμούν να λάβουν εκ νέου μέρος στις Πανελλαδικές Εξετάσεις μπορούν να επιλέξουν αν θα εξεταστούν με το ΝΕΟ ή το ΠΑΛΑΙΟ σύστημα. Για τη συμπλήρωση της Αίτησης ακολουθήστε τα παρακάτω βήματα:

1) αρχικά διαβάζετε προσεκτικά το Δελτίο Τύπου καθώς και τις οδηγίες συμπλήρωσης της Αίτησης που βρίσκονται στον σύνδεσμο <https://bit.ly/39txTky> για το ΝΕΟ σύστημα και στον σύνδεσμο <https://bit.ly/3dyOarL> για το ΠΑΛΑΙΟ σύστημα,

2) στη συνέχεια κατεβάζετε την Αίτηση που βρίσκεται στον σύνδεσμο <https://bit.ly/39pJnFD> για το ΝΕΟ σύστημα ή στον σύνδεσμο <https://bit.ly/2vXVV9A> για το ΠΑΛΑΙΟ σύστημα, και την αποθηκεύετε στον υπολογιστή σας χρησιμοποιώντας τα ονομαστικά σας στοιχεία στη μορφή: *ΕΠΩΝΥΜΟ ΟΝΟΜΑ*.doc (για παράδειγμα ΓΕΩΡΓΙΟΥ ΚΩΝΣΤΑΝΤΙΝΟΣ.doc),

3) συμπληρώνετε την Αίτηση ηλεκτρονικά (με έναν επεξεργαστή κειμένου), σύμφωνα με τις οδηγίες και αποθηκεύετε τις αλλαγές στο αρχείο, χωρίς να αλλάξετε το όνομα που δώσατε προηγουμένως, και τέλος

4) στέλνετε το αρχείο όπως το αποθηκεύσατε στον υπολογιστή σας σε επεξεργάσιμη μορφή (χωρίς να το μετατρέψετε σε pdf ή αρχείο εικόνας) προκειμένου για το Λύκειό μας στον λογαριασμό ηλεκτρονικής αλληλογραφίας mail@lyk-maliar.att.sch.gr.

Στον ίδιο λογαριασμό ηλεκτρονικής αλληλογραφίας μπορείτε να διατυπώσετε κάποια απορία που έχετε και θα σας απαντήσουμε.

Ευχόμαστε υγεία σε όλους και όλες,

Ο Διευθυντής

Θεόδωρος Σφυρής